Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8373

a) Szabványok és Ajánlott Eljárások, amelyeket a Tanács elfogadott az Egyezmény előírásainak megfelelően. Ezek meghatározása a következő: Szabvány: Fizikai jellemzőkre, elrendezésekre, anyagra, teljesítményre, személyekre vagy eljárásokra vonatkozó bármely előírás, amelynek egységes alkalmazását szükségesnek tartják a nemzetközi repülés biztonsága vagy rendszeressége szempontjából, és amelyhez a Szerződő Államok az Egyezményeknek megfelelően igazodnak; teljesítésének lehetetlensége esetén a 38. Cikkely értelmében a Tanácsot kötelező értesíteni. Ajánlott Eljárás: Fizikai jellemzőkre, elrendezésekre, anyagra, teljesítményre, személyekre vagy eljárásokra vonatkozó bármely előírás, amelynek egységes alkalmazását kívánatosnak tartják a nemzetközi repülés biztonsága, rendszeressége vagy hatékonysága érdekében és amelyhez a Szerződő Államok az Egyezménynek megfelelően igyekeznek alkalmazkodni. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes